रक्षाबंधन पर महिलाओं के लिए फ्री डीटीसी सफर
नई दिल्ली। प्रमुख संवाददाता रक्षाबंधन के मौके पर दिल्ली परिवहन निगम की बसों में महिलाएं मुफ्त में सफर कर सकेंगी। सात अगस्त को सुबह आठ से रात दस बजे तक निगम की बसें महिलाओं के लिए मुफ्त होंगी। यह...
नई दिल्ली। प्रमुख संवाददाता रक्षाबंधन के मौके पर दिल्ली परिवहन निगम की बसों में महिलाएं मुफ्त में सफर कर सकेंगी। सात अगस्त को सुबह आठ से रात दस बजे तक निगम की बसें महिलाओं के लिए मुफ्त होंगी। यह सुविधा एसी और नॉन एसी दोनों बसों में उपलब्ध होगी। डीटीसी के उपमुख्य प्रबंधक जनसंपर्क संजय सक्सेना ने बताया कि दिल्ली सरकार के निर्देश पर यह फैसला लिया गया है। उन्होंने बताया कि सभी डिपो को निर्देशित किया गया है कि रक्षाबंधन पर अधिक से अधिक बसों को सड़क पर उतारा जाए। सभी डिपो प्रबंधक बसों की मरम्मत का काम पूरा कर लें। यात्रियों की सुविधा के लिए ज्यादा यात्री वाले बिंदू पर यातायात सुपरवाइजर स्टाफ तैनात किया जाएगा। डीटीसी के बेड़े में शामिल करीब चार हजार बसों को रक्षाबंधन के मौके पर सड़क पर उतारा जाएगा।
hin_Deva hin_Deva hin_Deva